arbeidstegning
Store norske leksikon,Teknologi og industri,Teknologi
En arbeidstegning er en tegning av ett eller flere arbeidsstykker som hører sammen, og som er påført alle mål som brukes som grunnlag for konstruksjonen på byggeplasser og verksteder. I motsetning til arbeidstegninger omfatter sammenstillingstegninger og arrangementstegninger bare hovedmål.
Historikk Det å lage arbeidstegninger var tidligere en viktig del av "kunsten" med å være ingeniør. Ingeniørene brukte veldig mye av tiden sin til å tegne. Siden 1960- og 1970-tallet har stadig mer av tegningen gått over på datateknologi; fra digitalt styrte regnemaskiner til komplette systemer som utfører tegninger og beregninger integrert i DAK-systemer. Tegningene som presenteres er gjerne tredimensjonale og det genereres automatisk apparatlister, sammenstillingstegninger, bestillingslister, koplingstabeller, kablingslister og liknende. Standarder for arbeidstegninger Systemet for arbeidstegning er fastslått i Norsk standard: NS ICS 01.100. De foreligger i følgende utgaver: NS ICS 01.100.01 – Teknisk tegning generelt NS ICS 01.100.20 – Maskintegninger NS ICS 01.100.30 – Byggtegninger NS ICS 01.100.40 – Tegneutstyr NS ICS 01.100.99 – Andre standarder Les mer i Store norske leksikon DAK – IT (data-assistert konstruksjon) Eksterne lenker Standard.no: standardsamling for arbeidstegninger